ગુજરાતી સમાચાર: કોરોનાના કહેરથી પાકિસ્તાન બેહાર, 900થી વધુ કેસ, 7ના મોત, 31 માર્ચ સુધી ટ્રેનો બંધ | Coronavirus Toll Rises In Pakistan As It Crosses 900 Mark And Claims 7 Lives - Asia | I Am Gujarat
Gujarati News Asia કોરોનાના કહેરથી પાકિસ્તાન બેહાર, 900થી વધુ કેસ, 7ના મોત, 31 માર્ચ સુધી...
કોરોનાના કહેરથી પાકિસ્તાન બેહાર, 900થી વધુ કેસ, 7ના મોત, 31 માર્ચ સુધી ટ્રેનો બંધ
Published: Mar 24, 2020 23:19 pm IST
ઈસ્લામાબાદ: પાકિસ્તાનમાં કોરોના વાયરસથી પીડિત લોકોની સંખ્યા 903 થઈ ગઈ છે જેનાથી સરકારના હાથ-પગ ધ્રૂજવા લાગ્યા છે. ઝડપથી વધી રહેલી સંખ્યાની વચ્ચે અત્યાર સુધી 7 લોકોએ જીવ ગુમાવી દીધા છે. કોવિડ-19 ઈન્ફેક્શનથી મોતનો સૌથી તાજો કેસ પંજાબથી આવ્યો છે. અહીં મંગળવારે 16 નવા દર્દી મળવાથી વાયરસની ઝપેટમાં આવેલા લોકોની સંખ્યા 265 પહોંચી ચૂકી છે. આ અંગેની જાણકારી પ્રાંતના સ્વાસ્થ્ય વિભાગના પ્રવક્તા કૈસરે આસિફે આપી છે. બીજી તરફ, 31 માર્ચ સુધી દેશમાં તમામ પેસેન્જર ટ્રેનો બંધ કરી દેવામાં આવી છે.
વિપક્ષે PM સાથે કરી ચર્ચાની માગ
પંજાબના 176 કેસ જાયરીના છે જ્યાં લોકો પાકિસ્તાન-ઈરાન બોર્ડરથી પહોંચ્યા હતા. આ ઉપરાંત 59 કેસ લાહોર, 2 કેસ મુલ્તાન, રાવલપિંડી, 12 ગુજરાત, 3 ઝેલમ, 7 ગુજરાંવાલા અને ફૈસલાબાદ, મંડી બહાઉદ્દીન, રહીમ યારા ખાન અને સરગોઢાના 1-1 કેસ છે. આની વચ્ચે વિપક્ષના નેતા શહબાજ શરીફે વડાપ્રધાન ઈમરાન ખાને અપીલ કરી છે કે, કાઉન્સિલ ઑફ કૉમન ઈન્ટરેસ્ટની મીટિંગ બોલાવી કોરોના વાયરસની આપદા પર ચર્ચા કરવામાં આવે. બીજી તરફ રેલવેએ નિર્ણય લીધો કે, 31 માર્ચ સુધી તમામ પેસેન્જર ટ્રેનો બંધ કરી દેવામાં આવશે.
સિંધમાં સ્થિતિ સૌથી ખરાબ
બીજી તરફ સિંધમાં સૌથી ખરાબ સ્થિતિ પેદા થઈ છે. અહીં કોરોના પોઝિટિવ દર્દીઓની સંખ્યા 400 તરફથી વધી રહી છે. અહીં અત્યાર સુધી 394 કેસો નોંધાઈ ચૂક્યા છે અને સિંધને લૉકડાઉન ઘોષિત કરી દેવાયું છે જેનાથી કોરોનાને ફેલાવાથી અટકાવી શકાય. બલૂચિસ્તાનમાં 110, કાશ્મીર-ગિલગિટ બલટિસ્તામાં 81, ખૈબર પખ્તૂનખ્વામાં 38 અને ઈસ્લામાબાદમાં 15 કેસ નોંધાઈ ચૂક્યા છે.